               ЕВРОПЕЙСКА КОМИСИЯ
            Брюксел, 14.10.2019
            COM(2019) 462 final
            2019/0220(NLE)
            Предложение за
            РЕШЕНИЕ НА СЪВЕТА
            относно позицията, която трябва да се заеме от името на Европейския съюз в рамките на Съвместния комитет и Подкомитета по търговия и инвестиции, създадени с Рамковото споразумение за партньорство и сътрудничество между Европейския съюз и неговите държави членки, от една страна, и Монголия, от друга страна, във връзка с приемането на решения относно процедурния правилник на Съвместния комитет и относно процедурния правилник на Подкомитета по търговия и инвестиции

               ОБЯСНИТЕЛЕН МЕМОРАНДУМ

               1.Предмет на предложението

               Настоящото предложение се отнася до решението за определяне на позицията относно планираното приемане на процедурния правилник на Съвместния комитет и процедурния правилник на Подкомитета по търговия и инвестиции, която трябва да се заеме от името на Съюза в рамките на Съвместния комитет и Подкомитета по търговия и инвестиции, създадени по силата на Рамковото споразумение за партньорство и сътрудничество между Европейския съюз и неговите държави членки, от една страна, и Монголия, от друга страна (наричано по-нататък „Споразумението“).

               2.Контекст на предложението

               2.1.Рамково споразумение за партньорство и сътрудничество между ЕС и Монголия

               Целта на Споразумението е да се установи засилено партньорство между ЕС, неговите държави членки и Монголия, както и да се задълбочи и подобри сътрудничеството по въпросите от взаимен интерес, като се вземат предвид споделените ценности и общите принципи. Със Споразумението бе създадена съгласувана правно обвързваща рамка за отношенията на ЕС с Монголия. Споразумението влезе в сила на 1 ноември 2017 г.

               2.2.Съвместният комитет и Подкомитетът по търговия и инвестиции

               Съвместният комитет е създаден съгласно член 56 от Споразумението. Основните му задачи са: а) да осигурява нормалното действие и изпълнението на Споразумението; б) да определя приоритети в съответствие с целите на Споразумението; в) да изготвя препоръки за постигане на целите на Споразумението.

               Съвместният комитет отправя препоръки и приема решения, когато е уместно, за привеждане в действие на конкретни аспекти на Споразумението. Той заседава на подходящото високо равнище. Съвместният комитет приема свой процедурен правилник. Той може да създава специализирани работни групи, които да се занимават с конкретни въпроси.

               Подкомитетът по търговия и инвестиции е създаден съгласно член 28 от Споразумението. Задачата му е да подпомага Съвместния комитет при изпълнението на неговите задачи като поеме всички области на сътрудничество в областта на търговията и инвестициите.

               2.3.Предвиденият акт на Съвместния комитет и Подкомитета по търговия и инвестиции

               Съвместният комитет приема решение относно приемането на процедурния правилник за своята работа и за работата на специализираните работни групи. Подкомитетът по търговия и инвестиции приема решение относно приемането на своя процедурен правилник („предвиденият акт“).

               Целта на предвидените актове е да се приемат — в съответствие с член 28, параграф 3 и член 56, параграф 6 от Споразумението — процедурният правилник за организацията на работата на Съвместния комитет и процедурните правилници на Подкомитета по търговия и инвестиции и на специализираните работни групи, за да се даде възможност за прилагане на Споразумението.

               3.Позиция, която трябва да се заеме от името на Съюза

               Позицията, която трябва да се заеме от името на Съюза, следва да има за цел приемането на процедурния правилник на Съвместния комитет ЕС—Монголия и процедурните правилници на Подкомитета по търговия и инвестиции и на специализираните работни групи. Позицията следва да се основава на проектите на решенията на Съвместния комитет и на Подкомитета по търговия и инвестиции.

               4.Правно основание

               4.1.Процесуалноправно основание

               4.1.1.Принципи

               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.

               Понятието „актове с правно действие“ включва актове с правно действие по силата на нормите на международното право, които уреждат съответния орган. То включва и инструменти, които нямат обвързващ характер съгласно международното право, но са „годни да окажат съществено въздействие върху съдържанието на приеманата от законодателя на Съюза нормативна уредба“
                  1
               .

               4.1.2.Прилагане в конкретния случай

               Съвместният комитет и Подкомитетът по търговия и инвестиции са органи, създадени по силата на споразумение, а именно Рамковото споразумение за партньорство и сътрудничество между Европейския съюз и неговите държави членки, от една страна, и Монголия, от друга страна.

               Актовете, които тези органи са задължени да приемат, представляват актове с правно действие. Това е така, защото съгласно член 56, параграф 2 от Споразумението Съвместният комитет и Подкомитетът по търговия и инвестиции ще приемат решения, които са обвързващи за страните.

               Предвидените актове не допълват, нито изменят институционалната рамка на Споразумението.

               Поради това процесуалноправното основание за предложеното решение е член 218, параграф 9 от ДФЕС.

               4.2.Материалноправно основание

               4.2.1.Принципи

               Материалноправното основание за дадено решение, приемано съгласно член 218, параграф 9 от ДФЕС, зависи преди всичко от целта и съдържанието на предвидения акт, във връзка с който се заема позиция от името на Съюза. Ако предвиденият акт преследва две цели или се състои от две части и ако едната от целите или частите може да се определи като основна, докато другата е само акцесорна, решението по член 218, параграф 9 от ДФЕС трябва да се основава на едно-единствено материалноправно основание, а именно на изискваното от основната или преобладаващата цел или част.

               По отношение на предвиден акт, който преследва едновременно няколко цели или се състои от няколко части, които са неразривно свързани, без никоя от тях да е акцесорна по отношение на другите, материалноправното основание за решение по член 218, параграф 9 от ДФЕС ще трябва, по изключение, да включва съответните различни правни основания.

               4.2.2.Прилагане в конкретния случай

               Целта на предвидените актове е да се съдейства за постигането на целите на Споразумението и да се улесни неговото изпълнение. Процедурният правилник на Съвместния комитет е свързан с общото функциониране на орган, създаден въз основа на споразумение. Поради това областта, в която попада решението, трябва да се определи с оглед на Споразумението като цяло
                  2
               .

               В този конкретен случай преобладаващата цел и част на Споразумението е сътрудничеството с развиваща се държава (член 209 от ДФЕС)
                  3
               . Поради това подходящото правно основание следва да бъде член 209 от ДФЕС.

               4.3.Заключение

               Правното основание за предложеното решение следва да бъде член 209 от ДФЕС във връзка с член 218, параграф 9 от ДФЕС.

               5.Публикуване на предвидения акт

               Тъй като с акта на Съвместния комитет ще се приеме неговият правилник, е целесъобразно след приемането му той да се публикува в Официален вестник на Европейския съюз.

               2019/0220 (NLE)

               Предложение за

               РЕШЕНИЕ НА СЪВЕТА

               относно позицията, която трябва да се заеме от името на Европейския съюз в рамките на Съвместния комитет и Подкомитета по търговия и инвестиции, създадени с Рамковото споразумение за партньорство и сътрудничество между Европейския съюз и неговите държави членки, от една страна, и Монголия, от друга страна, във връзка с приемането на решения относно процедурния правилник на Съвместния комитет и относно процедурния правилник на Подкомитета по търговия и инвестиции

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 209 във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)Рамковото споразумение за партньорство и сътрудничество между Европейския съюз и неговите държави членки, от една страна, и Монголия, от друга страна, (наричано по-нататък „Споразумението“) влезе в сила на 1 ноември 2017 г.

               (2)С член 56, параграф 1 от Споразумението се създава Съвместен комитет, който да гарантира нормалното действие и изпълнение на Споразумението.

               (3)В член 56, параграф 6 от Споразумението се предвижда, че Съвместният комитет трябва да приеме свой процедурен правилник, а в член 56, параграф 4 — че той може да създава специализирани работни групи.

               (4)С член 28, параграф 1 от Споразумението се създава Подкомитет за търговия и инвестиции.

               (5)В член 28, параграф 3 от Споразумението се предвижда, че Подкомитетът за търговия и инвестиции приема свой процедурен правилник.

               (6)С цел да се гарантира ефективното прилагане на Споразумението, процедурният правилник на Съвместния комитет следва да бъде приет възможно най-скоро.

               (7)Поради това е целесъобразно да се определи позицията, която трябва да се заеме от името на Съюза в рамките на Съвместния комитет и на Подкомитета по търговия и инвестиции. Позицията на Съюза в рамките на Съвместния комитет и на Подкомитета за търговия и инвестиции следва да се основава на приложените проекти на решения на Съвместния комитет и на Подкомитета за търговия и инвестиции,

               ПРИЕ НАСТОЯЩОТО РЕШЕНИЕ:

               Член 1

               Позицията относно предвиденото приемане на процедурния правилник на Съвместния комитет, която трябва да се заеме от името на Съюза в Съвместния комитет ЕС—Монголия, се основава на проекта за решение на Съвместния комитет, приложен към настоящото решение.

               Позицията относно предвиденото приемане на процедурния правилник на Подкомитета по търговия и инвестиции, която трябва да се заеме от името на Съюза в рамките на Подкомитета по търговия и инвестиции ЕС—Монголия, се основава на проекта за решение на Подкомитета по търговия и инвестиции, приложен към настоящото решение.

               Член 2

               Адресат на настоящото решение е Комисията.

               Съставено в Брюксел на […] година.

                     За Съвета

                     Председател

                     (1)

                        Дело C-399/12 Германия/Съвет (OIV), ECLI:EU:C:2014:2258, т. 61—64.

                     (2)

                        Дело C-244/17 Комисия/Съвет (Казахстан), ECLI:EU:C:2018:662, точка 40.

                     (3)

                        За обхвата на политиката на развитие вж. дело C-377/12, Комисия/Съвет (Филипини), т. 36—37.

    ---documentbreak---

               ЕВРОПЕЙСКА КОМИСИЯ
            Брюксел, 14.10.2019
            COM(2019) 462 final
            ПРИЛОЖЕНИЯ
            към
            предложението за Решение на Съвета
            относно позицията, която трябва да се заеме от името на Европейския съюз в рамките на Съвместния комитет и Подкомитета по търговия и инвестиции, създадени с Рамковото споразумение за партньорство и сътрудничество между Европейския съюз и неговите държави членки, от една страна, и Монголия, от друга страна, във връзка с приемането на решения относно процедурния правилник на Съвместния комитет и относно процедурния правилник на Подкомитета по търговия и инвестиции

               ПРИЛОЖЕНИЕ I

               Решение № 1/…. на Съвместния комитет, създаден с Рамковото споразумение за партньорство и сътрудничество между Европейския съюз и неговите държави членки, от една страна, и Монголия, от друга страна („Съвместният комитет ЕС—Монголия“)

               от [...] г.

               за приемане на неговия процедурен правилник

               СЪВМЕСТНИЯТ КОМИТЕТ ЕС—МОНГОЛИЯ,

               като взе предвид Рамковото споразумение за партньорство и сътрудничество между Европейския съюз и неговите държави членки, от една страна, и Монголия, от друга страна, (наричано по-нататък „Споразумението“), и по-специално член 56 от него,

               като има предвид, че:

               (1)Споразумението влезе в сила на 1 ноември 2017 г.

               (2)Съгласно член 56, параграф 6 Съвместният комитет ЕС—Монголия трябва да приеме свой процедурен правилник.

               РЕШИ:

               Член единствен

               С настоящото решение се приема представеният в приложението процедурен правилник на Съвместния комитет ЕС—Монголия.

               Настоящото решение влиза в сила в деня на приемането му.

               Съставено в Брюксел/Улан Батор,

               За Съвместния комитет ЕС—Монголия

               Председател

               ПРИЛОЖЕНИЕ

               ПРОЦЕДУРЕН ПРАВИЛНИК НА СЪВМЕСТНИЯ КОМИТЕТ ЕС—МОНГОЛИЯ

               Член 1
               Състав и председателство

               1.
                     Съвместният комитет, създаден съгласно член 56 от Рамковото споразумение за партньорство и сътрудничество между Европейския съюз и неговите държави членки, от една страна, и Монголия, от друга страна („Съвместният комитет ЕС—Монголия“), изпълнява задачите, предвидени в член 56 от Споразумението.

               2.
                     Съвместният комитет ЕС—Монголия се състои от представители на страните, както са определени в Споразумението, на възможно най-високо равнище.

               3.
                     Съвместният комитет ЕС—Монголия се председателства на ротационен принцип от министъра на външните работи на Монголия и върховния представител на Съюза по въпросите на външните работи и политиката на сигурност, за период от една календарна година. Председателите могат да делегират на висш служител своето правомощие да председателстват всички или част от заседанията на Съвместния комитет.

               Член 2
                  Заседания

               1.
                     Съвместният комитет ЕС—Монголия обикновено заседава веднъж годишно, освен ако страните не са се договорили за друго. Заседанията на Съвместния комитет ЕС—Монголия се свикват от председателя. Заседанията се провеждат на ротационен принцип в Брюксел и Улан Батор на дата, определена по взаимно съгласие. По искане на една от страните и с тяхно съгласие е възможно провеждането на извънредни заседания на Съвместния комитет ЕС—Монголия.

               2.
                     По изключение и ако страните са съгласни, заседанията на Съвместния комитет ЕС—Монголия могат да бъдат провеждани и с технически средства, например чрез видеоконферентна връзка.

               Член 3
                  Делегации

               1.
                     Преди всяко заседание на Съвместния комитет ЕС—Монголия всяка от страните информира председателя за предвидения състав на своята делегация.

               2.
                     Председателят, със съгласието на страните, може да кани на заседанието експерти или представители на други органи, за да участват в качеството на наблюдатели или да предоставят информация по определена тема. Страните се споразумяват относно реда и условията, при които тези експерти или представители на други органи могат да присъстват на заседанията.

               Член 4
                  Информация за обществеността

               1.
                     Заседанията на Съвместния комитет ЕС—Монголия не са публични, освен ако председателят реши друго със съгласието на страните. Когато една от страните представи на Съвместния комитет ЕС—Монголия информация, обозначена като поверителна, другата страна третира тази информация като поверителна.

               2.
                     Съвместният комитет ЕС—Монголия може да прави изявления за обществеността, ако сметне това за уместно.

               Член 5
                  Секретариат

               Представител на Европейската служба за външна дейност и представител на правителството на Монголия изпълняват съвместно функциите на секретари на Съвместния комитет ЕС—Монголия. Те се уведомяват за цялата комуникация, до председателя и от него, включително чрез всички средства за писмена комуникация, като например електронна поща.

               Член 6
                  Дневен ред на заседанията

               1.
                     Председателят изготвя предварителен дневен ред за всяко заседание на Съвместния комитет ЕС—Монголия. Предварителният дневен ред, заедно със съответните документи, се изпраща на страните най-малко 21 дни преди датата на заседанието.

               2.
                     Всяка от страните може да поиска от председателя да включи дадена точка в дневния ред.

               3.
                     Дневният ред се приема от Съвместния комитет ЕС—Монголия в началото на всяко заседание. Въпроси, които не са включени в предварителния дневен ред, могат да бъдат добавени към дневния ред със съгласието на страните.

               4.
                     Секретарите на Съвместния комитет ЕС—Монголия публикуват предварителния дневен ред на комитета преди заседанието.

               5.
                     При особени обстоятелства председателят, със съгласието на страните, може да съкрати срока, посочен в параграф 1, за да се вземат предвид изискванията, свързани с конкретен случай.

               Член 7
                  Одобрен протокол

               1.
                     Заключенията от заседанията на Съвместния комитет ЕС—Монголия се записват под формата на одобрен протокол.

               2.
                     Председателят обобщава заключенията, направени от Съвместния комитет на всяко заседание. Двамата секретари изготвят съвместно проект на протокол въз основа на тези заключения, за предпочитане в края на заседанието или най-късно в срок от 30 календарни дни след провеждането му.

               3.
                     Съвместният комитет ЕС—Монголия одобрява проекта на протокола, за предпочитане в края на заседанието или най-късно в срок от 45 календарни дни от датата на провеждането му, или пък в друг, договорен от Съвместния комитет срок. След като Съвместният комитет ЕС—Монголия одобри проекта на протокола, председателят го подписва в два оригинални екземпляра. Всяка от страните получава един оригинален екземпляр.

               Член 8
                  Решения и препоръки

               1.
                     Съвместният комитет ЕС—Монголия може да реши да приема препоръки или решения за постигане на целите на Споразумението.

                2.
                     Решенията или препоръките на Съвместния комитет ЕС—Монголия се обозначават съответно като „Решение“ или „Препоръка“, последвано от пореден номер, датата на тяхното приемане и описание на предмета им. Във всяко решение се посочва датата на влизането му в сила.

               3.
                     Ако обстоятелствата го налагат, Съвместният комитет ЕС—Монголия може да приема решения или препоръки по реда на писмена процедура.

               4.
                     Решенията и препоръките на Съвместния комитет ЕС—Монголия се изготвят в два автентични екземпляра, които се подписват от председателя.

               5.
                     Страните могат да публикуват решенията и препоръките на Съвместния комитет ЕС—Монголия в официалните си вестници.

               Член 9
                  Разходи

               1.
                     Всяка страна поема разходите, които е направила във връзка с участието си в заседанията на Съвместния комитет ЕС—Монголия — както разходите за персонал, пътните и дневните разходи, така и пощенските и телекомуникационните разходи. Всяка страна поема разходите, които е направила по осигуряването на устен и писмен превод по време на заседанията.

               2.
                     Страната, която е домакин на заседанието, поема разходите по организирането на заседанията и копирането на документи.

               Член 10
                  Специализирани работни групи

               1.
                     Съвместният комитет ЕС—Монголия може да създава специализирани работни групи, които да го подпомагат при изпълнението на задачите му.

               2.
                     Съвместният комитет ЕС—Монголия може да реши да закрие съществуваща специализирана работна група, както и да приеме или да измени нейния мандат.

               3.
                     Специализираните работни групи имат правомощия за вземане на решения. След всяко от заседанията си те представят подробни устни и писмени доклади за дейността си пред Съвместния комитет ЕС—Монголия и могат да отправят препоръки към него.

               Член 11
                  Изменение на процедурния правилник

               Процедурният правилник може да бъде изменян по общо съгласие на страните в съответствие с член 8.

               ПРИЛОЖЕНИЕ II

               Решение № 1/..... на Подкомитета по търговия и инвестиции ЕС—Монголия, създаден с Рамковото споразумение за партньорство и сътрудничество между Европейския съюз и неговите държави членки, от една страна, и Монголия, от друга страна („Подкомитетът по търговия и инвестиции ЕС—Монголия“)

               от [...] г.

               за приемане на неговия процедурен правилник

               ПОДКОМИТЕТЪТ ПО ТЪРГОВИЯ И ИНВЕСТИЦИИ ЕС—МОНГОЛИЯ,

               като взе предвид Рамковото споразумение за партньорство и сътрудничество между Европейския съюз и неговите държави членки, от една страна, и Монголия, от друга страна (наричано по-нататък „Споразумението“), и по-специално член 28 от него,

               като има предвид, че:

               (1)Съгласно член 28 от Споразумението Подкомитетът по търговия и инвестиции ЕС—Монголия е създаден с цел да подпомага Съвместния комитет при изпълнението на неговите задачи като се занимава с всички области, обхванати от дял IV от Споразумението („Сътрудничество в областта на търговията и инвестициите“).

               (2)Съгласно член 28, параграф 3 от Споразумението Подкомитетът по търговия и инвестиции ЕС—Монголия трябва да приеме свой процедурен правилник.

               РЕШИ:

               Член единствен

               С настоящото решение се приема представеният в приложението процедурен правилник на Подкомитета по търговия и инвестиции ЕС—Монголия.

               Настоящото решение влиза в сила в деня на приемането му.

               Съставено в Брюксел/Улан Батор,

               За Подкомитета по търговия и инвестиции ЕС—Монголия

               Председател

               ПРИЛОЖЕНИЕ

               ПРОЦЕДУРЕН ПРАВИЛНИК НА ПОДКОМИТЕТА ПО ТЪРГОВИЯ И ИНВЕСТИЦИИ ЕС—МОНГОЛИЯ

               Член 1
                  Състав и председателство

               1.
                     Подкомитетът, създаден съгласно член 28 от Рамковото споразумение за партньорство и сътрудничество между Европейския съюз и неговите държави членки, от една страна, и Монголия, от друга страна („Подкомитетът по търговия и инвестиции ЕС—Монголия“), изпълнява задачите, предвидени в член 28, параграф 2 от Споразумението.

               2.
                      Подкомитетът по търговия и инвестиции ЕС—Монголия се състои от представители на Съюза и на Монголия на подходящо равнище и се председателства на ротационен принцип от представител на отговорната служба на Европейската комисия, от страна на ЕС, и от [...], от страна на Монголия, за период от една календарна година.

               Член 2
                  Заседания

               1.
                     Подкомитетът по търговия и инвестиции ЕС—Монголия заседава веднъж годишно, малко преди заседанието на Съвместния комитет ЕС—Монголия. Заседанията на Подкомитета по търговия и инвестиции ЕС—Монголия се свикват от председателя. Заседанията се провеждат на ротационен принцип в Брюксел и Улан Батор на дата, определена по взаимно съгласие. По искане на една от страните по Споразумението и с тяхно съгласие е възможно провеждането на извънредни заседания на Подкомитета по търговия и инвестиции ЕС—Монголия.

               2.
                     Ако страните са съгласни, заседанията на Подкомитета по търговия и инвестиции ЕС—Монголия да бъдат провеждани чрез видео-конферентна връзка.

               Член 3
                  Делегации

               1.
                      Преди всяко заседание на Подкомитета по търговия и инвестиции ЕС—Монголия всяка от страните информира председателя за предвидения състав на своята делегация.

               2.
                     Председателят, със съгласието на страните, може да кани на заседанието експерти или представители на други органи, за да участват в качеството на наблюдатели или да предоставят информация по определена тема. Страните се споразумяват относно реда и условията, при които тези наблюдатели и представители на други органи могат да присъстват на заседанията.

               Член 4
                  Информация за обществеността

               1.
                     Освен ако председателят реши друго със съгласието на страните, заседанията на Подкомитета по търговия и инвестиции ЕС—Монголия не са публични. Когато една от страните представи на Подкомитета по търговия и инвестиции ЕС—Монголия информация, обозначена като поверителна, другата страна третира тази информация като поверителна.

               2.
                     Подкомитетът по търговия и инвестиции ЕС—Монголия може да прави изявления и да представя доклади пред обществеността, ако сметне това за уместно.

               Член 5
                  Секретариат

               1.
                     Представител на отговорната служба на Европейската комисия и представител на Министерството на външните работи на Монголия изпълняват съвместно функциите на секретари на Подкомитета по търговия и инвестиции ЕС—Монголия.

               Член 6
                  Дневен ред на заседанията

               1.
                     Председателят изготвя предварителен дневен ред за всяко заседание на Подкомитета по търговия и инвестиции ЕС—Монголия.

               2.
                     Всяка от страните може да поиска от председателя да включи дадена точка в дневния ред.

               3.
                     Дневният ред се приема от Подкомитета по търговия и инвестиции ЕС—Монголия в началото на всяко заседание. Въпроси, които не са включени в предварителния дневен ред, могат да бъдат добавени към дневния ред със съгласието на страните.

               4.
                     Секретарите на Подкомитета по търговия и инвестиции ЕС—Монголия оповестяват публично предварителния му дневен ред преди началото на заседанието.

               Член 7
                  Протокол

               1.
                     Заключенията от заседанията на Подкомитета по търговия и инвестиции ЕС—Монголия се записват под формата на одобрен протокол.

               2.
                     Председателят обобщава заключенията, направени от Подкомитета по търговия и инвестиции ЕС—Монголия на всяко заседание, и ги докладва на Съвместния комитет ЕС—Монголия. Двамата секретари изготвят съвместно проект на протокол въз основа на тези заключения, за предпочитане в края на заседанието или най-късно в срок от 30 календарни дни след провеждането му.

               3.
                     Подкомитетът по търговия и инвестиции ЕС—Монголия одобрява проекта на протокола, за предпочитане в края на заседанието или най-късно в срок от 45 календарни дни от датата на провеждането му, или пък в друг договорен от Подкомитета срок.

               Член 8
                  Решения

               1.
                     Подкомитетът по търговия и инвестиции ЕС—Монголия може да постига съгласие по решения в случаите, предвидени в Споразумението.

               2.
                     Решенията на Подкомитета по търговия и инвестиции ЕС—Монголия се обозначават като „Решение на Подкомитета по търговия и инвестиции ЕС—Монголия“, последвано от пореден номер, датата на тяхното приемане и описание на предмета им. Във всяко решение се посочва датата на влизането му в сила.

               3.
                     Ако обстоятелствата го налагат, Подкомитетът по търговия и инвестиции ЕС—Монголия може да приема решенията си по реда на писмена процедура.

               4.
                     Решенията на Подкомитета по търговия и инвестиции ЕС—Монголия се изготвят в два автентични екземпляра, които се подписват от председателя.

               5.
                     Страните могат да публикуват решенията на Подкомитета по търговия и инвестиции ЕС—Монголия в официалните си вестници.

               Член 9
                  Разходи

               1.
                     Всяка страна поема разходите, които е направила във връзка с участието си в заседанията на Подкомитета по търговия и инвестиции ЕС—Монголия — както разходите за персонал, пътните и дневните разходи, така и пощенските и телекомуникационните разходи. Всяка страна поема разходите, които е направила по осигуряването на устен и писмен превод по време на заседанията.

               2.
                     Страната, която е домакин на заседанието, поема разходите по организирането на заседанията и копирането на документи.

               Член 10
                  Изменение на процедурния правилник

               Процедурният правилник може да бъде изменян по общо съгласие на страните.


               ЕВРОПЕЙСКА КОМИСИЯ
            Брюксел, 15.10.2019
            COM(2019) 469 final
            2019/0222(NLE)
            Предложение за
            РЕШЕНИЕ НА СЪВЕТА
            относно позицията, която да бъде заета от името на Европейския съюз в рамките на Съвета по търговията със стоки на Световната търговска организация, по отношение на Процедурния правилник на Комитета за улесняване на търговията

               ОБЯСНИТЕЛЕН МЕМОРАНДУМ

               1.Предмет на предложението

               Настоящото предложение определя позицията, която да се заеме от името на Съюза в рамките на Световната търговска организация (СТО) във връзка с планираното приемане на процедурния правилник на Комитета за улесняване на търговията („Комитета“), съгласно Споразумението на СТО за улесняване на търговията („Споразумението“).

               2.Контекст на предложението

               2.1.Споразумение за улесняване на търговията

               Споразумението, по което ЕС е страна
                  1
               , беше прието на 9-ата Министерска конференция на СТО в Бали през 2013 г. с цел опростяване, модернизиране и улесняване на процедурите за внос и износ между членовете на СТО. То съдържа разпоредби относно установяването на по-бързи, по-опростени, по-прозрачни и по-ефективни процедури на границата, разпоредби относно ускоряване на движението, вдигането и митническото оформяне на стоки, включително на стоки в режим транзит. В него също така се предвиждат мерки за ефективно сътрудничество между митническите и други компетентни органи с оглед на улесняването на търговията и спазването на митническите изисквания. Споразумението влезе в сила на 22 февруари 2017 г.

               2.2.Предвиденият акт на Съвета по търговията със стоки

               С член 23.1 от Споразумението се създава Комитет за улесняване на търговията и се предвижда Комитетът да приеме свой процедурен правилник. Норвегия, Япония, Аржентина и Парагвай направиха предложение в тази връзка, което получи пълна подкрепа на последното заседание на Комитета на СТО за улесняване на търговията на 25 юни 2019 г. Предложеният правилник е от административен характер и осигурява ефикасна организация и процедури за заседанията на Комитета за улесняване на търговията.

               В съответствие с член IV.6 от Маракешкото споразумение за създаване на Световната търговска организация за влизането в сила на процедурен правилник на спомагателните органи, какъвто е и Комитетът за улесняване на търговията, е необходимо одобрението на Съвета на СТО по търговията със стоки.

               3.Позиция, която трябва да се заеме от името на Съюза

               Процедурният правилник е с административен характер. Той е насочен към осигуряването на правилното функциониране на Споразумението за улесняване на търговията. Приемането на правилника, който получи пълната подкрепа на заседанието на Комитета за улесняване на търговията, е в интерес на ЕС — важно е Комитетът да функционира добре и да наблюдава ефективно прилагането на Споразумението за улесняване на търговията. Правилникът се основава на Процедурния правилник на Общия съвет на СТО
                  2
                и е адаптиран единствено с цел да се отговори на специфичните нужди на Комитета за улесняване на търговията. Например, член 1 от Процедурния правилник на Общия съвет е допълнено със задължението Комитетът да заседава най-малко веднъж годишно — такова задължение липсва за Общия съвет. Друг пример — поканата за заседанията е добре да бъде отправена най-късно три седмици преди съответното заседание, за да се улесни изготвянето на позиции, които понякога могат да бъдат сложни, особено когато става въпрос за помощи, свързани с изпълнението на определени ангажименти. В Общия съвет заседанията могат да бъдат свиквани в много кратък срок при спешна необходимост, обикновено в рамките на 10 работни дни (правило 2).

               4.Правно основание

               4.1.Процесуалноправно основание

               4.1.1.Принципи

               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.

               Понятието „актове с правно действие“ включва актовете с правно действие по силата на нормите на международното право, които уреждат съответния орган. То включва също така инструменти, които не са правно обвързващи според международното право, но са „годни да окажат съществено въздействие върху съдържанието на приеманата от законодателя на Съюза нормативна уредба“
                  3
               .

               4.1.2.Приложение в конкретния случай

               Световната търговска организация е международна организация, създадена със Споразумението от Маракеш за създаване на СТО. („Споразумение за СТО“). Комитетът за улесняване на търговията е създаден като спомагателен орган под ръководството на Съвета по търговията със стоки.

               Актът, който Съветът по търговията със стоки има за задача да приеме, представлява акт с правно действие. Предвиденият акт не допълва, нито изменя институционалната рамка на споразумението. С него само се одобрява правилникът за функционирането на Комитета за улесняване на търговията.

               По тази причина процесуалноправното основание за предложеното решение е член 207, параграфи 3 и 4 във връзка с член 9 от ДФЕС.

               4.2.Материалноправно основание

               4.2.1.Принципи

               Материалноправното основание за дадено решение съгласно член 218, параграф 9 от ДФЕС зависи преди всичко от целта и съдържанието на предвидения акт, във връзка с който се заема позиция от името на ЕС. Ако предвиденият акт преследва две цели или се състои от две части и ако едната от целите или частите може да се определи като основна, докато другата е само акцесорна, решението съгласно член 218, параграф 9 от ДФЕС трябва да се основава на едно-единствено материалноправно основание, а именно на изискваното от основната или преобладаващата цел или част.

               4.2.2.Приложение в конкретния случай

               Основната цел и съдържанието на предвидения акт са свързани с общата търговска политика. Поради това материалноправното основание за предложеното решение е член 207, параграф 4, първата алинея от ДФЕС.

               4.3.Заключение

               Правното основание за предложеното решение следва да бъде член 207, параграф 4, първата алинея от ДФЕС във връзка с член 218, параграф 9 от него.

               5.Публикуване на предвидения акт

               Не се прилага.

               2019/0222 (NLE)

               Предложение за

               РЕШЕНИЕ НА СЪВЕТА

               относно позицията, която да бъде заета от името на Европейския съюз в рамките на Съвета по търговията със стоки на Световната търговска организация, по отношение на Процедурния правилник на Комитета за улесняване на търговията

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 207, параграф 4, първата алинея във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)Споразумението за улесняване на търговията (наричано по-долу „Споразумението“) бе сключено от Съюза по силата на Решение (ЕС) 2015/1947 на Съвета
                  4
                и влезе в сила на 22 февруари 2017 г.

               (2)В съответствие с член 23.1 от Споразумението Комитетът за улесняване на търговията може да приеме свой собствен процедурен правилник.

               (3)Съгласно член IV.6 от Маракешкото споразумение за създаване на Световната търговска организация процедурният правилник на Комитета за улесняване на търговията подлежи на одобрение от Съвета по търговията със стоки.

               (4)Доколкото предвиденото решение ще е правнообвързващо за Съюза, е целесъобразно да се установи позицията, която трябва да се заеме от името на Съюза в рамките на Съвета по търговията със стоки.

               (5)Целесъобразно е да се постигне съгласие по предложения процедурен правилник, който ще даде възможност на Комитета за улесняване на търговията да функционира ефикасно. Той се основава на процедурния правилник на Общия съвет на Световната търговска организация, който е адаптиран за посрещане на специфичните нужди на Комитета за улесняване на търговията,

               ПРИЕ НАСТОЯЩОТО РЕШЕНИЕ:

               Член 1

               Позицията, която трябва да се заеме от името на Съюза на заседанието на Съвета по търговията със стоки по отношение на приемането на процедурния правилник на Комитета по търговията, се изразява в подкрепа за приемането му, както е посочено в приложението.

               Член 2

               Адресат на настоящото решение е Комисията.

               Съставено в Брюксел на […] година.

                     За Съвета

                     Председател

                     (1)

                        Решение (ЕС) 2015/1947 на Съвета от 1 октомври 2015 г., ОВ L 284; 30.10.2015 г. стр. 1-2.

                     (2)

                        Документ WT/L/161 от 25.7.1996 г. „Процедурен правилник за заседанията на Министерската конференция и за заседанията на Общия съвет.“

                     (3)

                        Решение на Съда от 7 октомври 2014 г., Германия/Съвет, C-399/12, ECLI:EU:C:2014:2258, т. 61—64.

                     (4)

                        Решение (EС) 2015/1947 на Съвета от 1 октомври 2015 г. за сключване, от името на Европейския съюз, на Протокола за изменение на Маракешкото споразумение за създаване на Световната търговска организация  (OВ L 284, 30.10.2015 г., стр. 1).

    ---documentbreak---

               ЕВРОПЕЙСКА КОМИСИЯ
            Брюксел, 15.10.2019
            COM(2019) 469 final
            ПРИЛОЖЕНИЕ
            към
             Предложение за Решение на Съвета
            относно позицията, която да бъде заета от името на Европейския съюз в рамките на Съвета по търговията със стоки на Световната търговска организация, по отношение на Процедурния правилник на Комитета за улесняване на търговията

               ПРИЛОЖЕНИЕ

               ПРОЦЕДУРЕН ПРАВИЛНИК НА КОМИТЕТА ЗА УЛЕСНЯВАНЕ НА ТЪРГОВИЯТА
                  1

               Процедурният правилник за заседанията на Общия съвет (WT/L/161) се прилага mutatis mutandis за заседанията на Комитета за улесняване на търговията, с изключение на следните случаи:

               Глава I — Заседания

               а)Член 1 (на Общия съвет) следва да бъде изменен в съответствие с член 23, параграф 1.2 от Споразумението за улесняване на търговията, за да се гарантира, че:

               „Комитетът заседава според нуждите и съгласно предвиденото в разпоредбите на Споразумението за улесняване на търговията, но не по-рядко от веднъж годишно.“

               б)Първото изречение на член 2 следва да се измени, както следва:

               „Заседанията на Комитета се свикват от генералния директор чрез уведомление, изпратено за предпочитане три седмици по-рано, и във всички случаи не по-малко от десет календарни дни преди определената дата на заседанието.“

               Глава II — Дневен ред

               в)Не се прилагат разпоредбите на член 5
                  2
               .

               г)Член 11 следва да се измени, както следва:

               „Представители на международни междуправителствени организации могат да присъстват на заседанията като наблюдатели по покана на Комитета за улесняване на търговията в съответствие с насоките в приложение 3 към Правилника на Общия съвет.

               Освен това в съответствие с член 23.1.5 от Споразумението за улесняване на търговията, Комитетът може да кани представители на други международни организации с компетентност в областта на улесняването на търговията или техни спомагателни органи:

               а)да присъстват на заседанията на Комитета; както и

               б)да обсъждат конкретни въпроси, свързани с изпълнението на настоящото споразумение.“

               Глава V — Служители

               д)Разпоредбите на членове 12, 13 и 14 следва да бъдат изменени, за да се разреши на Комитета да избира заместник-председател. Съответно членове 12, 13 и 14 да се четат, както следва:

               „Член 12 Комитетът избира председател
                  3
                и може да избере и заместник-председател измежду представителите на членовете. Изборът се провежда на първото заседание за годината и влиза в сила в края на заседанието. Председателят и заместник-председателят заемат съответната длъжност до края на първото заседание за следващата година.

               Член 13 Ако председателят отсъства от  заседание или от част от него, заместник-председателят изпълнява функциите на председател. Ако не е избран заместник-председател на Комитета или ако заместник-председателят не присъства, Комитетът избира временен председател за съответното заседание или част от него.

               Член 14 Ако председателят повече не може да изпълнява функциите си, Комитетът назначава заместник-председателя, посочен в член 12, или, ако не е избран заместник-председател, избира временен председател, който да изпълнява председателската функция до избирането на нов председател.“

               Глава VI — Правила за извършване на дейност

               е)Първото изречение на член 24 следва да се измени, както следва:

               „За да се ускори извършването на дейност, председателят може да покани представители, които желаят да изразят подкрепата си за дадено предложение с вдигане на ръка с оглед на надлежното вписване в протоколите в подкрепа на заявеното . ...“

               Глава VII — Вземане на решения

               ж)Член 33 следва да се измени, както следва:

               „Когато не може да се стигне до вземане на решение с консенсус, спорният въпрос се отнася до Съвета по търговията със стоки.“

               з)Не се прилагат разпоредбите на член 34.

               __________

                     (1)

                        Въз основа на Съобщението от Аржентина, Япония, Норвегия и Парагвай (G/TFA/W/14).

                     (2)

                        Достатъчната подготовка и разпространението на дневния ред се осигуряват от членове 2, 3 и 6 от процедурния правилник на Общия съвет.

                     (3)

                        Комитетът прилага съответните насоки, изложени в документа „Насоки за назначаване на служители за органите на СТО“ (WT/L/31 от 7 февруари 1995 г.).